Č E S T N É   V Y H L Á S E N I E
fyzickej osoby k existencii oprávnenia* na vykonávanie činnosti vydaného podľa osobitného predpisu na účely vzniku povinného nemocenského poistenia a povinného dôchodkového poistenia SZČO
Priezvisko:                                                        Meno:                                                Titul: 
Rodné číslo: 
Adresa trvalého pobytu: 
Ako fyzická osoba mám oprávnenie* podľa osobitného predpisu, na základe ktorého som oprávnená(ý) vykonávať zárobkovú činnosť podľa § 3 ods. 1 písm. b) a ods. 2 a 3 zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“) 
od ............................................ . 
Oprávnenie* dňa ............................. vydal: 
................................................................................................................................................................. .              názov, sídlo orgánu/inštitúcie
Týmto čestne vyhlasujem, že odo dňa ............................................ vykonávam na základe uvedeného oprávnenia* činnosť samostatne**, resp. aj samostatne*** a to mi zakladá dosahovanie príjmu z podnikania a z inej samostatnej zárobkovej činnosti podľa § 6 ods. 1 a 2 zákona č. 595/2003 Z. z. o dani z príjmov v znení neskorších predpisov (ďalej len „zákon o dani z príjmov“).
Zároveň čestne vyhlasujem, že uvedené údaje sú pravdivé, som si vedomá(ý) následkov nepravdivého čestného vyhlásenia. 
................................. 					    ................................................
         dátum 							vlastnoručný podpis
 * text primerane upraviť, ak sa uvedené týka viac ako jedného oprávnenia (ak na výkon činnosti v právnom vzťahu zakladajúcom právo na príjem zo závislej činnosti podľa § 5 ods. 1 písm. a) až h), m) zákona o dani z príjmov/ak na výkon činnosti v mene právnickej osoby ako jej spoločník alebo konateľ bez práva na príjem bola fyzická osoba povinná mať viac ako jedno oprávnenie) 
** „samostatne“ znamená, že fyzická osoba vykonáva činnosť na základe oprávnenia len ako SZČO. Vtedy slová „aj samostatne“ prečiarknite. 
*** „aj samostatne“ znamená, že fyzická osoba vykonáva činnosť na základe oprávnenia naďalej aj v právnom vzťahu zakladajúcom právo na príjem zo závislej činnosti podľa § 5 ods. 1 písm. a) až h), m) zákona o dani z príjmov/aj v mene právnickej osoby ako jej spoločník alebo konateľ, ale aj ako SZČO. Vtedy slovo „samostatne“ prečiarknite. 

Doložka o osvedčení pravosti podpisu pred zamestnancom Sociálnej poisťovne: 
Vyhlásenie bolo vlastnoručne podpísané pred zamestnancom Sociálnej poisťovne, pobočka ...............................: 
Meno a priezvisko zamestnanca: .......................................................... 
Pracovné zaradenie:.............................................................................. 
Dátum: .................................................................................................. 
Podpis zamestnanca:............................................................................. 
Doložka o osvedčení pravosti podpisu pred zamestnancom Sociálnej poisťovne sa nevyžaduje v prípade, ak pravosť podpisu fyzickej osoby je na tomto vyhlásení osvedčená pred notárom alebo pred zamestnancom matriky osvedčovacou doložkou. 

P o u č e n i e
Zárobková činnosť uvedená v § 3 ods. 1 písm. b) a ods. 2 a 3 zákona o sociálnom poistení je činnosť, ktorá zakladá dosahovanie:
· príjmu z podnikania a  z inej samostatnej  zárobkovej  činnosti podľa § 6 ods.  1  a 2  zákona o dani  z príjmov,
· príjmu z podnikania a z inej samostatnej zárobkovej činnosti, ktorý nepodlieha dani z príjmov podľa zákona o dani z príjmov preto, že tak ustanovujú predpisy a medzinárodné zmluvy o zamedzení dvojitého zdanenia,
· príjmu z podnikania a z inej samostatnej zárobkovej činnosti, ktorý nepodlieha dani z príjmov podľa zákona o dani z príjmov, ak na fyzickú osobu, ktorá túto zárobkovú činnosť vykonáva, sa v právnych vzťahoch sociálneho poistenia uplatňujú predpisy Slovenskej republiky podľa Nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho  zabezpečenia  alebo  sa  uplatňuje  medzinárodná   zmluva, ktorá má   prednosť pred zákonmi Slovenskej republiky.

Podľa § 5 zákona o sociálnom poistení SZČO je fyzická osoba, ktorá dovŕšila 18 rokov veku a ktorá je oprávnená na výkon alebo na prevádzkovanie zárobkovej činnosti uvedenej v § 3 ods. 1 písm. b) a ods. 2 a 3 alebo podľa svojho čestného vyhlásenia vykonáva zárobkovú činnosť uvedenú v § 3 ods. 1 písm. b) a ods. 2 a 3, ak sa na výkon tejto zárobkovej činnosti nevyžaduje oprávnenie alebo postup podľa osobitného predpisu.
Fyzická osoba, ktorá vykonáva zárobkovú činnosť na základe oprávnenia vydaného podľa osobitného predpisu výlučne v právnom vzťahu zakladajúcom právo na príjem zo závislej činnosti a dosahuje na jeho základe iba príjmy zo závislej činnosti podľa § 5 ods. 1 písm. a) až h), m) zákona o dani z príjmov, alebo výlučne v mene právnickej osoby ako jej spoločník alebo konateľ bez práva na príjem zo závislej činnosti podľa § 5 ods. 1 písm. a) až h), m) zákona o dani z príjmov, sa nepovažuje za SZČO. Ak nastane zmena formy výkonu činnosti na základe oprávnenia, ktoré mala fyzická osoba výlučne na výkon činnosti v právnom vzťahu zakladajúcom právo na príjem zo závislej činnosti podľa § 5 ods. 1 písm. a) až h), m) zákona o dani z príjmov alebo výlučne na výkon činnosti v mene právnickej osoby ako jej spoločník alebo konateľ späť na výkon činnosti samostatne, resp. aj samostatne, uvedené má na účely uplatnenia § 21 ods. 1, 3 až 5 zákona o sociálnom poistení analogické účinky ako vznik oprávnenia. 
Podľa § 21 ods. 1 zákona o sociálnom poistení povinné nemocenské poistenie a povinné dôchodkové poistenie SZČO vzniká od prvého dňa šiesteho kalendárneho mesiaca nasledujúceho po mesiaci, od ktorého SZČO je oprávnená na výkon alebo prevádzkovanie zárobkovej činnosti uvedenej v § 3 ods. 1 písm. b) a ods. 2 a 3, ak tento zákon neustanovuje inak.
Na základe § 21 ods. 3 zákona o sociálnom poistení povinné nemocenské poistenie a povinné dôchodkové poistenie SZČO, ktorá je opätovne v postavení SZČO, vzniká odo dňa, od ktorého je oprávnená na výkon alebo prevádzkovanie zárobkovej činnosti uvedenej v § 3 ods. 1 písm. b) a ods. 2 a 3; to neplatí, ak od zániku posledného oprávnenia na výkon alebo prevádzkovanie zárobkovej činnosti uvedenej v § 3 ods. 1 písm. b) a ods. 2 a 3 uplynulo viac ako 60 mesiacov. 
V súlade s § 21 ods. 4 zákona o sociálnom poistení podmienkou opätovného vzniku povinného nemocenského poistenia a povinného dôchodkového poistenia podľa odseku 3 je dosiahnutie príjmu z podnikania a z inej samostatnej zárobkovej činnosti za kalendárny rok predchádzajúci kalendárnemu roku, v ktorom sa príjem posudzuje, ktorý je vyšší ako 10,5-násobku sumy životného minima pre jednu plnoletú fyzickú osobu platného k 1. januáru kalendárneho roka, za ktorý bolo podané toto daňové priznanie. Príjem sa posudzuje k 1. júlu, resp. k 1. októbru (v prípade, že SZČO má predĺženú lehotu na podanie daňového priznania), ktorý predchádza dňu,
· od ktorého je oprávnená na výkon alebo prevádzkovanie samostatnej zárobkovej činnosti,
· od ktorého podľa svojho čestného vyhlásenia začala vykonávať samostatnú zárobkovú činnosť bez oprávnenia, najskôr dňu doručenia vyhlásenia Sociálnej poisťovni.
 
SZČO, ktorá je opätovne v postavení SZČO a daňové priznanie za relevantné obdobie nepodala z dôvodu, že nemala postavenie SZČO, povinné nemocenské poistenie a povinné dôchodkové poistenie vzniká.
SZČO, ktorá na základe daňového priznania za relevantné obdobie nedosiahla príjem vyšší ako 10,5-násobku sumy životného minima pre jednu plnoletú fyzickú osobu, alebo daňové priznanie nepodala z dôvodu, že ho nebola povinná podať, nakoľko jej príjmy nepresiahli 50% nezdaniteľnej časti základu dane na daňovníka, tak jej povinné nemocenské poistenie a povinné dôchodkové poistenie nevzniká. 
Podľa § 21 ods. 5 písm. a) zákona o sociálnom poistení povinné nemocenské poistenie a povinné dôchodkové poistenie SZČO vzniká aj
· [bookmark: _GoBack]od 1. júla kalendárneho roka, resp. 1. októbra kalendárneho roka, ak má SZČO predĺženú lehotu na podanie daňového priznania, nasledujúceho po kalendárnom roku, za ktorý jej príjem z podnikania a z inej samostatnej zárobkovej činnosti podľa § 6 ods. 1 a 2 zákona o dani z príjmov (okrem príjmov dosiahnutých na základe zmluvy o výkone osobnej asistencie fyzickej osobe s ťažkým zdravotným postihnutím) bol na základe daňového priznania vyšší ako 10,5-násobku sumy životného minima pre jednu plnoletú fyzickú osobu platného k 1. januáru kalendárneho roka, za ktorý bolo podané toto daňové priznanie,
· od 1. júla kalendárneho roka nasledujúceho po kalendárnom roku, počas ktorého osoba nebola SZČO. To platí len vtedy, keď SZČO neplynie lehota na vznik povinného nemocenského poistenia a povinného dôchodkového poistenia podľa § 21 ods. 1 zákona o sociálnom poistení.

Podľa § 227 ods. 2 písm. a) zákona o sociálnom poistení poistenec a poberateľ dávky sú povinní preukázať skutočnosti rozhodujúce na vznik, trvanie, prerušenie a na zánik sociálneho poistenia.
